વિરાટ ઘણો આક્રમક કેપ્ટન છે. તે હંમેશાં જોશ-ઉત્સાહથી ભરેલો હોય છે. તેનું જોશ મેદાન પર પણ નજરે પડે છે, જ્યારે કોહલીથી તદ્દન ઊલટું અજિંક્ય રહાણે એકદમ શાંત સ્વભાવનો કેપ્ટન છે. વિરાટ સમગ્ર શ્રેણીમાં બેટથી તો નિષ્ફળ રહ્યો, પરંતુ તેના પ્રદર્શનની અસર તેની કેપ્ટનશિપ પર પડી નહીં. શ્રેણીમાં પાછળ રહ્યા બાદ પણ કોહલીએ પોતાની આક્રમક કેપ્ટનશિપ ચાલુ જ રાખી અને શ્રેણી સરભર કરી. અજિંક્ય રહાણે ભારતીય ટેસ્ટ ટીમની કેપ્ટનશિપ સંભાળનારો ૩૩મો કેપ્ટન બન્યો. આ પહેલાં રહાણેએ ક્યારેય પ્રથમ શ્રેણીના ક્રિકેટમાં કેપ્ટનશિપ સંભાળી નહોતી.